Staðið í ströggli í fimm ár að fá leyfi til kræklingaræktar Bergsveinn Reynisson bóndi á Gróustöðum við Gilsfjörð og formaður Skelræktar , samtaka kræklingaræktenda , sótti um leyfi til kræklingaræktar fyrir fimm árum . Enn er hann ekki kominn með leyfið og segir að ekki sé hægt að standa í því fyrir einyrkja að reyna að komast í gegnum eftirlits - og leyfisveitingakerfið hér á landi . Bergsveinn hefur áður vakið athygli á því hversu flókið og dýrt það er að afla tilskilinna leyfa . Það varð m.a. tilefni umræðna á Alþingi í fyrra en Bergsveinn segir ástandið hafi ekkert skánað síðan . Þvert á móti sé heldur eins og Umhverfisstofnun sé að herða tökin . Bergsveinn segist hafa sótt um leyfi til Fiskistofu fyrir fimm árum en umsóknin strandað á því að hann lagði ekki fram endurskoðaða rekstraráætlun til þriggja ára heldur bara viðskiptaáætlun . Þegar hann síðan sóttu um aftur voru komin ný lög og málið í höndum Matvælastofnunar . Hann segir starfsmenn Matvælastofnunar hafa verið alla af vilja gerða til að setja sig inn í málin og vinna að málinu en þeir séu greinilega að drukkna í verkefnum vegna mannfæðar . Bergsveinn segist í síðasta tölvupósti sínum til Matvælastofnunar hafa sagt að það væri fínt að fá leyfið núna eftir fimm ár áður en hann gæfist endanlega upp . „ En það er þó ár í að ég verði fimmtugur og ég er ekki úrkula vonar að leyfið verði komið þá , alla vega áður en ég verð orðið löggilt gamalmenni , “ segir Bergsveinn .